смешни случки за Лада
Една жена имала трима зетя. Един ден решила да провери кой колко я обича и държи на нея. Излязла на разходка с най-възрастния, минали покрай реката и тя влязла да се изкъпе... и започнала да се дави. Зетят веднага се хвърлил и я спасил. На следващата сутрин като станал пред къщата му имало чисто нова Волга, а на стъклото бележка:
- "На любимият ми зет от тъщата".
На следващият ден историята се повторила със средния зет. Той също я спасил и на сутринта видял пред дома си чисто нова Лада с бележка:`
- "На любимият ми зет от тъщата".
На третият ден излязла на разходка с най-малкия зет... отново стигнали до реката, тя пак влязла да се къпе... и започнала да се дави. Най-малкият се позамислил:
- На големия купи Волга... на средния Лада... така че за мен ще да е някое Трабантче... А бе нека си се дави! - и си тръгнал.
На сутринта станал и какво да види - пред дома му чисто нов Мерцедес, а на предното стъкло - бележка:
- "На любимия ми зет... от тъста."